Taip. Anksčiau buvo įprasta pirkti valgomojo komplektus, kurių baldai yra vienodi. Tačiau šiandien galima drąsiai derinti skirtingų spalvų ar raštų sėdimuosius baldus. Pavyzdžiui, prie kvadratinio stalo priešingose pusėse pastatykite vienspalves, o iš kitos pusės – gėlių raštais išmargintas kėdes. Jeigu turite stačiakampio arba ovalo formos stalą, interjero dizaineriai rekomenduoja eksperimentuoti ir vienoje stalo pusėje pastatyti suoliuką. Tai vis labiau populiarėjantis pasirinkimas, kuris ypač patogus, kai namuose gyvena mažamečiai vaikai. Be to, ilgas suoliukas šalia valgomojo stalo atrodys itin stilingai. Svarbiausia derinti spalvas su šalia pastatytomis kėdėmis.